b'\n_START_ARTICLE_\nAbioottinen ymp\xc3\xa4rist\xc3\xb6tekij\xc3\xa4\n_START_PARAGRAPH_\nAbioottiset ymp\xc3\xa4rist\xc3\xb6tekij\xc3\xa4t ovat eli\xc3\xb6ihin vaikuttavia ymp\xc3\xa4rist\xc3\xb6n elottomia kemiallisia ja fysikaalisia tekij\xc3\xb6it\xc3\xa4. Ne voidaan jakaa resursseihin ja olosuhteisiin. Resursseilla tarkoitetaan ekologiassa mit\xc3\xa4 tahansa asiaa, jota eli\xc3\xb6t kuluttavat, olosuhteet taas ovat ymp\xc3\xa4rist\xc3\xb6n vallitsevia kemiallisia ja fysikaalisia ominaisuuksia eiv\xc3\xa4tk\xc3\xa4 siten ole eli\xc3\xb6iden kulutettavissa. Esimerkkej\xc3\xa4 olosuhteista ovat l\xc3\xa4mp\xc3\xb6tila, happamuus, suolaisuus, ymp\xc3\xa4rist\xc3\xb6myrkkyjen ja muiden saasteiden pitoisuudet, ilmastolliset olosuhteet, aallot ja virtaukset sek\xc3\xa4 vulkaaninen aktiivisuus. Resursseja ovat muun muassa auringon s\xc3\xa4teily, ilmakeh\xc3\xa4n kaasut (erityisesti happi ja hiilidioksidi), vesi ja ravinteet.'